ТЕХНИЧЕСКО ЗАДАНИЕ

Проектиране на „Вътрешна водопроводна мрежа на село Млечино”, общ. Ардино, обл. Кърджали.
Фаза: Технически проект

Възложител: Община Ардино
I. ОБЩА ЧАСТ
С цел подобряване на условията иа живот на живущите в с. Млечино се предвижда изграждане на вътрешна водопроводна мрежа в рамките на населеното място.

II. ИЗИСКВАНИЯ КЪМ ПРОЕКТА
Да се изготви проект във фаза технически проект за обект – Вътрешна водопроводна мрежа на село Млечино, общ Ардино.

С инвестиционния проект да се изясняват конкретните проектни решения в степен осигуряваща възможност за цялостно изпълнение на всички видове СМР, за ползване на проекта като документация за договаряне изпълнението на строителството. Проектът да е съобразен с изискванията към строежите по чл. 16 от ЗУТ.

При изготвяне на проекта, проектантът да се съобрази със следните изисквания:

1. Да се проектира сключена водопроводна мрежа за питейно-битово и противопожарно водоснабдяване на с. Млечино.

2. Да се проектира питейно-битова водопроводна мрежа в рамките на населеното място с одобрен регулационен план, със сградни водопроводни отклонения.

3. Да се извършат необходимите за проектирането геодезични замервания.

4. Новата водопроводна мрежа да се проектира с вид на тръбите – съгласно действуващата нормативна база. За предпочитане са тези от полиетилен - висока плътност, притежаващи съответните сертификати за пренос на питейни води.

5. Спирателните кранове по вътрешната водопроводна мрежа да се предвидят шибърни с охранителни гарнитури.

6. Монтирането на въздушник или отток, ако се налагат такова да бъде предвидено в ревизионна шахта.

7. Видът на ревизионните шахти за водопроводната мрежа да се проектират съгласно действащите стандарти и експлоатационни условия, като за предпочитане са тези от сглобяеми стоманобетонови елементи ф 1000 мм. покрити с чугунен капак. Всички елементи да притежават съответните сертификати.

8. Да се предвидят сградни водопроводни отклонения към всички прилежащи имоти до имотната граница, но не повече от 2 м. след дворищно регулационната линия.

9. Да се предвидят противопожарни хидранти на разстояния и места съгласно Наредба №1-1917 0 т 2009г.

10. Да се предвиди възстановяване на съществуващите трайни улични и тротоарни настилки в зоната на прокопаване.
11. Да се спазят санитарно-хигиенните, противопожарните изисквания и тези на БХТБП за такъв вид съоръжения.

12. Проектът да бъде съобразен с Наредба №2 от 22 март 2005 г. на МРРБ за проектиране, изграждане и експлоатация на водоснабдителни системи, обн. ДВ, бр. 34 от 2005 г.

13. При разработката да се спазват изискванията на Наредба № 8 за разполагане на технически проводи и съоръжения в населени места.

14. Съдържанието на проекта да бъде в обем, съгласно Наредба № 4/21.05.2001 г. за обхвата и съдържанието на инвестиционните проекти, изискващи се във фаза технически проект.

15. Разработката да се представи в пет еднообразни екземпляра и да съдържа:

- Ситуация - идейно решение М 1:1000

- Монтажен план

- Надлъжни профили с характерни теренни и проектни коти за изграждане на всички главни и второстепенни клонове

- Детайли и други чертежи в подходящ мащаб

16. Проектът да се разработи в следните части :

• Водопровод - технологична част

• Част геодезия

• Количествено-стойностна сметка по подобекти за отделните видове СМР

• ПБЗ

• Пожарна безопасност

• Организация на движението

